SL
C 465/32
Uradni list Evropske unije
6.12.2022
torek 3. maja 2022
66. želi spomniti Komisijo in države članice na resolucijo Parlamenta z dne 15. februarja 2017 o pesticidih biološkega izvora z majhnim tveganjem (9) in poudarja, da je treba podpreti razvoj varnih, učinkovitih in cenovno dostopnih alternativnih fitofarmacevtskih sredstev ter spodbujati njihovo širšo uporabo, zlasti s poenostavljenim postopkom registracije osnovnih snovi in z razširitvijo njihove uporabe kot pomembnim elementom pri razvoju ekološke pridelave; poudarja, da je treba v državah članicah ustvariti pogoje za enak dostop do ekoloških fitofarmacevtskih sredstev in gnojil; poudarja, da lahko ostanki pesticidov, ki so prisotni v okolju, negativno vplivajo tudi na ekološke pridelke; 67. poudarja, da ekološki kmetje, ki zagotavljajo visoke okoljske standarde pridelave, ne smejo biti klicani na odgovornost za tveganja, ki niso pod njihovim nadzorom, in poziva Komisijo, naj še naprej spodbuja usklajevanje glede tega, kako ravnati z odkritimi ostankov pesticidov; 68. opozarja, da je pomembno imeti na voljo dovolj visokokakovostnih ekoloških semen, heterogen sadilni material in visoko donosne rastlinske sorte, in tudi lokalno prilagojene sorte; poudarja njihov potencial za povečanje odpornosti proti rastlinskim boleznim in posledicam podnebnih sprememb; spodbuja Komisijo in države članice, naj storijo več za boljše delovanje trga z ekološkimi semeni, tudi s posebnimi ukrepi, in meni, da bi bila pri tem koristna prehodna obdobja; poziva Komisijo, naj poskrbi, da bodo za raziskave na področju ekološkega gojenja semen in vzreje živali namenjena zadostna proračunska sredstva; 69. poudarja pomen podpornih programov za ohranjanje in izbor lokalnih pasem, ki so zaradi svoje odpornosti še posebej primerne za ekološko kmetovanje; poudarja, da je treba za razvoj zdravih in odpornih sort podpreti tradicionalno žlahtnjenje poljščin in da so za razvoj novih ekoloških semen in kmetijskih praks potrebne sodobne, trajnostne in inovativne metode, kjer se ohranja visoka raven varovanja zdravja ljudi in okolja; 70. poudarja, da lahko tu pomembno vlogo opravijo znanstvene inovacije na področju žlahtnjenja rastlin, zlasti pri izboljševanju odpornosti sort, spodbujanju raznolikih genskih virov in krepitvi prehranskih proizvodnih sistemov, obenem pa opozarja, da v ekološkem kmetijstvu ni dovoljena uporaba gensko spremenjenih semen; 71. podpira namero Komisije, da bi v analizo opazovalnic EU za trg vključila ekološke proizvode; poudarja, da je treba dejavneje zbirati točne in pravočasne podatke o ekološkem kmetijstvu in izboljšati njihovo razpoložljivost, tudi na regionalni ravni, da bi bolje razumeli okoljske, gospodarske in socialne učinke tega sektorja; 72. meni, da bi to moralo zajemati podatke o prispevku tega sektorja k okoljski trajnostnosti, skupaj s podatki o proizvodnji, predelavi in potrošnji, tudi v gostinstvu in javnih menzah, o trgovini znotraj EU in z državami zunaj EU ter o cenah na kmetijah in maloprodajnih cenah, preferencah potrošnikov, strukturah dobavne verige, dodani vrednosti in deležu kmetov v dobavnih verigah; je prepričan, da so ti podatki bistveni za oblikovanje in spremljanje politike EU o ekološki pridelavi ter za sprejemanje ukrepov za odpravo neravnovesij med ponudbo in povpraševanjem, za ocenjevanje trendov porabe in proizvodnje ter za povečanje preglednosti in zaupanja v sektor; 73. se zaveda, da bo imel skupni evropski kmetijski podatkovni prostor velik potencial za povečanje znanja in zaupanja potrošnikov ter za sledljivost v ekološki dobavni verigi; poudarja, da je za spodbujanje povpraševanja bistveno, da se z ustreznimi ocenami opredelijo potrebe potrošnikov; poziva države članice, naj bolje obveščajo o gospodarskih rezultatih ekološkega sektorja; poziva Komisijo, naj izvede celovite študije in analize, kako bo povečanje ekološkega kmetovanja vplivalo na podnebne spremembe in prehransko varnost v Evropski uniji; o o 74.
(9)
o
naroči svoji predsednici, naj to resolucijo posreduje Svetu in Komisiji ter vladam in parlamentom držav članic.
UL C 252, 18.7.2018, str. 184.